
הנדון: התפטרותי מתפקיד מנהל טייסת 10

כאשר הסכמתי לקחת על עצמי את התפקיד מחודש אפריל 2009 לא שיערתי שתוך פרק זמן קצר ישתנו בצורה דרסטית לוחות הזמנים שלי ושאני אאלץ להתחייב למטלות  ופעילויות נוספות שלא היו מתוכננות ושלא צפיתי אותן בנקודת הזמן ההיא.
עקב נסיבות שאינן תלויות בי הוטלה עלי בחודש מאי 2009 פעילות משפחתית נוספת ארוכת טווח הדורשת ממני הקדשת זמן ניכר ותהיה כרוכה גם בהיעדרויות מהארץ.

תכניות שהיו לי לטייסת 10 לא עלה בידי להתחיל במימושן מפאת העומס שנפל עלי. ניסיתי לשלב כמיטב יכולתי ובנוסף לעבודתי לעסוק בענייני טייסת 10 ביחד עם הפעילות השוטפת שלי אולם לצערי לא עולה הדבר בידי. נוכחתי לדעת כי בקושי רב אני מצליח למצוא את הזמן הדרוש לפעילות ואני חש שפעילות הטייסת נבלמת.
מאחר ואיני רוצה שטייסת  10 תיפגע ועל מנת שלא לגרום נזק ועיכובים נוספים בפעילות הטייסת, אני נאלץ להתפטר מתפקידי זה ולפנות את מקומי לאדם מתאים יותר מבחינת משאבי הזמן שברשותו.
אני מאחל בכל ליבי הצלחה לעושים במלאכה, בפעילויות החשובות האלה שמבצעים מתנדבי טייסת 10
בברכה

